વળી ઈન્દિરા ગાંધીએ તો સઘળી સીમાઓ વટાવી દીધી હતી. જ્યારે અલ્હાબાદ હાઈકોર્ટે તેમની ચૂંટણી રદબાતલ કરી ત્યારે તેમણે ૩૯મો બંધારણીય સુધારો લોકસભામાં માત્ર ૩ કલાકમાં અને રાજ્યસભામાં ચર્ચા વગર જ કલાકમાં પસાર કરાવી દીધો હતો ! વળી, આ સુધારાને કોંગ્રેસ શાસિત રાજ્યોએ બીજા જ દિવસે બહાલી આપી હતી, જેમાં પશ્ર્ચાદ્વર્તી અસર આપવામાં આવી હતી. વળી, લોકપ્રતિનિધિત્વ ધારામાં પણ ઈન્દિરા ગાંધીએ બેતાલીસમો બંધારણીય સુધારો પસાર કરી નાગરિકોના મૂળભૂત અધિકારો સ્થગિત કરી દીધા હતા જેમાં જીવન જીવવાના અધિકારનો પણ સમાવેશ કરાયો હતો. તેમનું માનવુ હતું કે સંસદ પાસે એક અબાધિત બિનશરતી અને ફેરબદલી ન થઈ શકે તેવા ગજ્ઞક્ષ ઇશિમલયબહય અધિકાર છે તે બંધારણમાં (ગમે તેમ) સુધારા કરી શકે. આમ, તેમને ન્યાયતંત્રમાં વિશ્ર્વાસ નહોતો તે ફલિત થાય છે. આ ૪૨મા સુધારા દ્વારા રાષ્ટ્ર્ ઉપર કટોકટી લાદી લોકશાહીનું ખૂન કર્યું હતું. તેના વિરોધમાં રાષ્ટ્રમાં આંદોલન થયું, હજારોને કારાવાસમાં ધકેલી દીધા હતા. આ ભારતીય લોકશાહી ઉપર લાગેલ કલંક હતું.